Pontresina

Pontresina (en Esperanto ankaŭ Pontresino, en la romanĉa lingvo Puntraschigna) estas komunumo de la komunumaro Supra Engadino kaj la distrikto Malojo en Kantono Grizono, Svislando. Ĝi havis 2004 loĝantojn je la 31-a de decembro 2009.

 Geografio 
Pontresina situas en sudoriento de Engadino ĉe la bordo de la rivero Flaz, sudorienta alfluanto de Eno, kaj la vojo al Berninapasejo. Al la komunumo apartenas krom la vilaĝo Pontresino la kvartaloj Laret, San Spiert, Giarsun kaj Muragls, kaj ĉe la vojo al Berninopasejo la lokoj Morteratsch kaj Curtinatsch. Sude de Morteratsch situas la fama Morteratsch-Glaĉero, ĝia flanka brako Pers-Glaĉero, la monto Piz Palü kun alteco de 3901 m s.m. kaj Piz Bernina, kiu kun alteco de 4049 m s.m. estas la la plej alta pinto de Kantono Grizono.

 Najbaraj komunumoj 
La komunumo Pontresina limas en nordo de oriento al okcidento al Samedan, La Punt Chamues-ch, eksklavo de Madulain kaj Zuoz, en oriento al Livigno (Italio), en sudoriento al Poschiavo, en sudo al Livigno (Italio), en okcidento al la eksklavo Valo Roseg de Samedan, kaj en nordokcidento al Celerina/Schlarigna.

 Trafiko 
Tra Pontresina pasas la kantona ĉefvojo n-ro 29 tra Berninapasejo al Poschiavo kaj la berninalinio de Retia Fervojo, kiu ekde la 7-a de julio 2008 estas monda kulturheredaĵo de UNESKO. De Curtinatsch aertelfero kondukas al la kulmino de Diavolezza sur alteco de 3072 m s.m.

 Lingvoj 
Same kiel en la plej multaj lokoj de Supra Engadino, ĝis en la 19-a jarcento la ĉefa lingvo estis al putera dialekto de la romanĉa lingvo. En 1980 57,36% de la loĝantaro parolis la germanan, 14,48% la romanĉan kaj 20,97% la italan, kadre de la popolnombrado de la jaro 2000 la nombro de la germanlingvanoj estis 57,69%, dum 7,94% parolis la romanĉan kaj 16,11% la italan. Plej forte kreskis la kvanto de alilingvaj almigrantoj. La nombro de portugallingvanoj atingis 9.04%, tiel ke la iama romanĉa ĉeflingvo en la jaro 2000 troviĝis nur ankoraŭ sur la 4-a loko kun falanta tendenco.

 Historio 
La unua dokumenta mencio de Pontresina datiĝas el la jaro 1137 kiel ad Pontem Sarisinam. Ekzistas supozo, ke la nomo memorigas al la sarazenoj, kiuj en la 10-a jarcento atakis Grizonon, tio tamen ne estas dokumentita kaj aliaj historiistoj opinias, ke temas pri la nomo de la pontokonstruisto.
Fonto: Ottavio Clavuot: Pontresina en Historia Leksikono de Svislando (2010-09-28)

 Notoj kaj referencoj 


 Vidu ankaŭ 
 Pontresina (stacidomo)
 Bernina Diavolezza (stacidomo)
 Bernina Lagalb (stacidomo)
 Bernina Suot (stacidomo)
 Morteratsch (stacidomo)
 Surovas (stacidomo)

 Eksteraj ligiloj 

 Oficiala retejo de la komunumo Pontresina